РЕПУБЛИКА СРБИЈА

НАРОДНА СКУПШТИНА

Одбор за људска и мањинска права

и равноправност полова

08 Број: 400-4598/14

22. децембар 2014. године

Б е о г р а д

ОДБОРУ ЗА ФИНАНСИЈЕ, РЕПУБЛИЧКИ БУЏЕТ И

КОНТРОЛУ ТРОШЕЊА ЈАВНИХ СРЕДСТАВА

 Одбор за људска и мањинска права и равноправност полова, на седници одржаној 22. децембра 2014. године, размотрио је у начелу Предлог закона о буџету Републике Србије за 2015. годину, Раздео 3. Глава 3.19 – Канцеларија за људска и мањинска права, који је поднела Влада.

 На основу члана 173. став 1. Пословника Народне скупштине, Одбор за људска и мањинска права и равноправност полова подноси

И З В Е Ш Т А Ј

 Одбор је, у складу са чланом 173. став 2. Пословника Народне скупштине, одлучио да предложи Одбору за финансије, републички буџет и контролу трошења јавних средстава да поднесе амандман на Предлог закона о буџету Републике Србије за 2015. годину, Раздео 3. Глава 3.19 – Канцеларија за људска и мањинска права, којим би се Канцеларији за људска и мањинска права обезбедила средства по основу прихода из буџета (извор 01) у износу од 373.907.000 динара, што је исти износ средстава који је био предвиђен Законом о буџету Републике Србије за 2014. годину („Службени гласник РС“, бр. 110/13 и 116/14). Мишљења смо да средства предвиђена Предлогом закона о буџету Републике Србије за 2015. годину по основу прихода из буџета (извор 01) у износу од 355.729.000 динара нису довољна имајући у виду значајно повећан обима посла који ће Канцеларија обављати у вези отварања преговачког поглавља 23 у преговорима са Европском унијом, као и по основу међународно преузетих обавеза и препорука уговорних тела Уједињених нација.

 За исвестиоца Одбора на седници Одбора за финансије, републички буџет и контролу трошења јавних средстава одређен је Мехо Омеровић, председник Одбора.

 ПРЕДСЕДНИК ОДБОРА

 Мехо Омеровић